Warner Bros. ดึง Cinelytic บ.สตาร์ทอัพ ช่วยวิเคราะห์ก่อนลงทุนสร้างหนัง
วอร์เนอร์ บราเธอร์ส (Warner Bros.) เซ็นสัญญาดึง Cinelytic สตาร์ทอัพที่ใช้ปัญญาประดิษฐ์ (Artificial Intelligence) ช่วยบริษัทวิเคราะห์ข้อดีข้อเสียของภาพยนตร์แต่ละเรื่อง ก่อนเปิดไฟเขียวให้งบสร้างภาพยนตร์Tobias Queisser ผู้ก่อตั้ง Cinelytic กล่าวว่า ผลิตภัณฑ์ของเขาสามารถคำนวณตัวแปรที่เกี่ยวข้องกับภาพยนตร์ ทั้งเรื่องการตลาด ต้นทุน หรือแม้แต่วันฉายภาพยนตร์ได้ภายในเวลาไม่กี่วินาที ซึ่งถ้าเทียบกับมนุษย์แล้ว อาจต้องใช้เวลานานหลายวัน ก่อนที่จะประเมินตัวแปรเหล่านี้ได้สำเร็จแม้ในปี 2019 ที่เพิ่งผ่านพ้นไป เป็นปีที่ยอดเยี่ยมของวอร์เนอร์ บราเธอร์ส จากการที่ภาพยนตร์ Joker ซึ่งนำแสดงโดย วาคีน ฟีนิกซ์ (Joaquin Phoenix) กวาดรายรับทั่วโลกมากกว่า 1 พันล้านดอลลาร์สหรัฐฯ พร้อมกับคว้ารางวัลใหญ่นักแสดงนำชายประเภทดราม่าจากเวทีลูกโลกทองคำ และได้เข้าชิงรางวัลออสการ์ 2020 ถึง 11 รางวัลอย่างไรก็ตาม ภาพยนตร์ที่เข้าฉายปีที่แล้วอย่าง Godzilla: King of the Monsters Shaft หรือ The Kitchen ต่างล้มเหลวไม่เป็นท่า จึงอาจเป็นส่วนหนึ่งของการตัดสินใจนำปัญญาประดิษฐ์มาใช้ในธุรกิจภาพยนตร์ แม้ที่ผ่านมาค่ายหนังในฮอลลีวูดจะไม่ได้เปิดใจรับเทคโนโลยีมากนักก็ตามTobias Queisser กล่าวเพิ่มเติมว่า สำหรับคนทำงานในฮอลลีวูด คงตกใจกลัวกับปัญญาประดิษฐ์ไม่น้อย เป็นเรื่องจริงอยู่ว่าปัญญาประดิษฐ์สามารถจัดการกับข้อมูลขนาดมหาศาลได้อย่างง่ายดาย แต่มนุษย์ยังมีสิ่งที่ปัญญาประดิษฐ์ไม่มี ก็คือความคิดสร้างสรรค์ เพราะสิ่งเหล่านี้มาจากประสบการณ์และสัญชาตญาณสำหรับ Cinelytic เป็นบริษัทสตาร์ทอัพที่มีสำนักงานใหญ่อยู่ในลอสแอนเจลิส แคลิฟอร์เนีย ปัจจุบันมีพนักงานราว 50 คน.
วอร์เนอร์ บราเธอร์ส เซ็นสัญญาดึง Cinelytic สตาร์ทอัพที่ใช้ปัญญาประดิษฐ์ (Artificial Intelligence) ช่วยบริษัทวิเคราะห์ข้อดีข้อเสียของภาพยนตร์แต่ละเรื่อง ก่อนเปิดไฟเขียวสร้างภาพยนตร์
วอร์เนอร์ บราเธอร์ส,Warner Bros.,Cinelytic,สตาร์ทอัพ,ภาพยนตร์,โจ๊กเกอร์ Joker,Artificial Intelligence